62019CO0818_INF
Διάταξη του Δικαστηρίου (δέκατο τμήμα) της 30ής Απριλίου 2020 –Marvik-Pastrogor και Rodes – 08
(Συνεκδικασθείσες υποθέσεις C‑818/19 και C‑878/19)
«Προδικαστική παραπομπή – Άρθρο 53, παράγραφος 2, και άρθρο 99 του Κανονισμού Διαδικασίας του Δικαστηρίου – Περιβάλλον – Ηλεκτρική ενέργεια αιολικής και ηλιακής προελεύσεως – Οδηγία 2009/28/EΚ – Προώθηση της χρησιμοποιήσεως ενέργειας από ανανεώσιμες πηγές – Άρθρο 3, παράγραφος 3, πρώτο εδάφιο, στοιχείο αʹ – Δεσμευτικοί εθνικοί συνολικοί στόχοι – Άρθρα 16 και 17 του Χάρτη των Θεμελιωδών Δικαιωμάτων της Ευρωπαϊκής Ένωσης – Επιχειρηματική ελευθερία – Δικαίωμα ιδιοκτησίας – Γενικές αρχές της απαγορεύσεως των διακρίσεων, της ασφάλειας δικαίου και της προστασίας της δικαιολογημένης εμπιστοσύνης – Φόρος επί της παραγωγής ενέργειας από ανανεώσιμες πηγές – Εν μέρει πρόδηλη αναρμοδιότητα του Δικαστηρίου»
1.
Περιβάλλον – Προώθηση της χρησιμοποιήσεως ενέργειας από ανανεώσιμες πηγές – Οδηγία 2009/28 – Δεσμευτικοί εθνικοί στόχοι αναφορικά με το μερίδιο της ενέργειας που παράγεται από ανανεώσιμες πηγές – Μέτρα που λαμβάνονται προς επίτευξη των σκοπών αυτών – Εξουσία εκτιμήσεως των κρατών μελών – Εθνική νομοθεσία η οποία επιβάλλει φόρο επί της παραγωγής ενέργειας από ανανεώσιμες πηγές – Επιτρέπεται
(Οδηγία 2009/28 του Ευρωπαϊκού Κοινοβουλίου και του Συμβουλίου, άρθρο 3 § 3, εδ. 1, στοιχείο αʹ)
(βλ. σκέψεις 39-50, 59, διατακτ. 1)
2.
Προδικαστικά ερωτήματα – Αρμοδιότητα του Δικαστηρίου – Όρια – Αίτημα ερμηνείας του Χάρτη των Θεμελιωδών Δικαιωμάτων της Ένωσης – Εθνική ρύθμιση που δεν συνιστά εφαρμογή του δικαίου της Ένωσης ή δεν παρουσιάζει άλλα στοιχεία συνδέσεως με αυτό – Πρόδηλη αναρμοδιότητα του Δικαστηρίου
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 51 § 1)
(βλ. σκέψεις 51-58, 60, διατακτ. 2)
Διατακτικό
Το Δικαστήριο διατάσσει:
1)
Το άρθρο 3, παράγραφος 3, πρώτο εδάφιο, στοιχείο αʹ, της οδηγίας 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ, έχει την έννοια ότι δεν αντιτίθεται σε εθνική νομοθεσία η οποία επιβάλλει φόρο επί της παραγωγής ενέργειας από ανανεώσιμες πηγές.
2)
Το Δικαστήριο της Ευρωπαϊκής Ένωσης είναι προδήλως αναρμόδιο να απαντήσει στα ερωτήματα που υπέβαλε το Varhoven kasatsionen sad (Ανώτατο Ακυρωτικό Δικαστήριο, Βουλγαρία) και το Sofiyski Rayonen sad (περιφερειακό δικαστήριο Σόφιας, Βουλγαρία), κατά το μέρος που αφορούν την ερμηνεία των άρθρων 16 και 17 του Χάρτη των Θεμελιωδών Δικαιωμάτων της Ευρωπαϊκής Ένωσης καθώς και των αρχών της απαγορεύσεως των διακρίσεων, της ασφάλειας δικαίου και της προστασίας της δικαιολογημένης εμπιστοσύνης.